- WALOMA
- <
- 10
- >

10
1 Ndugu zangu, sulukila ya moyo wangu na nhambiko yangu ha Mulungu nolonda wanhu wa Islaeli wakomboligwe! 2 Kinidaha kulonga mmbuli ya wanhu wano icho kino, kamba wokiiyoha ng'hani kumzahila Mulungu. Ila vija viwomzahila, hawamzahila na nzewele. 3 Kwavija hawaitangile nzila ya kuwa bule uzenzeleganye ilawa ha Mulungu, ila wozahila kutenda mbuli zao wenyego, avo hawatogole kulongozigwa na nzila ya Mulungu ya kuwatenda wawe bule uzenzeleganye. 4 Kwavija Kilisto kakigala ikimambukizo cha Malagizo ga Musa, giladi wanhu wose wotogola wapetigwe kuwa bule uzenzeleganye.
Wanhu Wose Wolondigwa Wakomboligwe
5 Mmbuli ya nzila ya kuwa bule uzenzeleganye ilawa mkugagoga Malagizo ga Musa, Musa kandika vino, “Munhu yoyose yogagoga malagizo gali Mmalagizo ga Musa kowa mgima kubitila Malagizo higo.”*Mbuli zino zolawa mkitabu cha MBULI ZA WALAWI 18:5. 6 Ila mbuli ya kuwa bule uzenzeleganye, ikwiza kulawa mnhamanila, yolonga,
“sambiulonge mmoyo wako,
‘Yalihi yondayakwele mbaka kuulanga?’†Mbuli zino zolawa mkitabu cha NG'HUMBUKILA YA TOLATI 30:13.
nhegulo yake, kumuhumulusa hasi Kilisto.
7 Ama sambiulonge,
‘Yalihi yondayahumuluke mbaka kuzimu?’‡Mbuli zino zolawa mkitabu cha NG'HUMBUKILA YA TOLATI 30:13.
nhegulo yake, kumwinula Kilisto kulawa mkudanganhika.”
8 Ila Nyandiko Zing'alile zolongaze? “Usenga wa Mulungu wa habehi nagwe, mmulomo wako na mmoyo wako.”§Mbuli zino zolawa mkitabu cha NG'HUMBUKILA YA TOLATI 30:14. Uno uwo usenga wa nhamanila utuwapetela wanhu. 9 Kwavija kamba uhatogola na mulomo wako kamba Yesu iyo Mndewa na kutogola mmoyo wako kamba Mulungu kamzusa kulawa mkudanganhika, kokomboligwa. 10 Kwavija munhu yahatamanila mmoyo wake kopetigwa kamba kabule uzenzeleganye, na munhu yahatogola na mulomo wake kokomboligwa. 11 Nyandiko Zing'alile zolonga, “Munhu yoyose yomtamanila hageligwa kinyala.”*Mbuli zino zolawa mkitabu cha ISAYA 28:16. 12 Kwavija Muyahudi na Mmhazi haduhu yam'banzile miyage. Wana Mndewa imwe, na iyo Mndewa wa wose, yowamemeza motelo wose awo womkema. 13 Kwavija, “Munhu yoyose yodikema twaga da Mndewa kokomboligwa.”†Mbuli zino zolawa mkitabu cha YOELI 2:32.
14 Avo wodahaze kumkema ayo walekile kumtogola? Na wodahaze kumtogola ayo walekile kumuhulika? Na wodahaze kumuhulika bila munhu kuwapetela? 15 Na wodahaze kuupeta Usenga Unogile kamba hawatumigwe? Kamba viyandikigwe Mzinyandiko Zing'alile, “Ganoga ng'hani magulu ga awo wougala Usenga Unogile!”‡Mbuli zino zolawa mkitabu cha ISAYA 52:7. 16 Ila sio wose wautogole Usenga Unogile. Kwavija Isaya kalonga, “Mndewa, yalihi yautogole usenga wetu?”§Mbuli zino zolawa mkitabu cha ISAYA 53:1. 17 Avo, nhamanila mwanduso wake kuhulika, kuuhulika Usenga Unogile wa Kilisto.
18 Ila nouza, hewo hawahulike? Si vivo, wahulika,
“Dizwi jao jenela muisi yose,
na mbuli zao zenela mbaka hana zisota za ulumwengu.”*Mbuli zino zolawa mkitabu cha ZABULI 19:4.
19 Nouza kabili, Waislaeli hawavitangile? Tanhu Musa kolonga,
“Nowatenda mweye mwone migongo
mwa awo wali si isi,
na nowatenda mweye muwe na lusango
na isi ija ilibule nzewele.”†Mbuli zino zolawa mkitabu cha NG'HUMBUKILA YA TOLATI 32:21.
20 Isaya kagangamiza kulonga,
“Nyoneka na awo walekile kunizahila,
na nikiifunula mwenyego mwa awo walekile kunipula.”‡Mbuli zino zolawa mkitabu cha ISAYA 65:1.
21 Ila mmbuli ya Islaeli kolonga,
“Imisi ngima nigolosa makono gangu
kuwabokela wanhu awo walekile kutogola na wadulu.”§Mbuli zino zolawa mkitabu cha ISAYA 65:2.

- WALOMA
- <
- 10
- >

*10:5 Mbuli zino zolawa mkitabu cha MBULI ZA WALAWI 18:5.

†10:6 Mbuli zino zolawa mkitabu cha NG'HUMBUKILA YA TOLATI 30:13.

‡10:7 Mbuli zino zolawa mkitabu cha NG'HUMBUKILA YA TOLATI 30:13.

§10:8 Mbuli zino zolawa mkitabu cha NG'HUMBUKILA YA TOLATI 30:14.

*10:11 Mbuli zino zolawa mkitabu cha ISAYA 28:16.

†10:13 Mbuli zino zolawa mkitabu cha YOELI 2:32.

‡10:15 Mbuli zino zolawa mkitabu cha ISAYA 52:7.

§10:16 Mbuli zino zolawa mkitabu cha ISAYA 53:1.

*10:18 Mbuli zino zolawa mkitabu cha ZABULI 19:4.

†10:19 Mbuli zino zolawa mkitabu cha NG'HUMBUKILA YA TOLATI 32:21.

‡10:20 Mbuli zino zolawa mkitabu cha ISAYA 65:1.

§10:21 Mbuli zino zolawa mkitabu cha ISAYA 65:2.

© 2023 PBT